# Panthera tigris

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*«Tigre» rendreza enta iste articlo. Pa atros emplegos d'a parola tigre se veiga Tigre (desambigación).*

|  Panthera tigris  |
| --- |
| Masclo de tigre de Bengala (*P. tigris tigris*). |
| **Denominacions populars** |
| *Tigre* |
| **Estau de conservación** |
|  En periglo (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orden: | Carnivora |
| Suborden: | Feliformia |
| Familia: | Felidae |
| Subfamilia: | Pantherinae |
| Chenero: | *Panthera* |
| Especie: |  *Panthera tigris*  |
| **Descripción** |
| **Panthera tigris**  LINNAEUS, 1758 |
| **Distribución cheografica** |
| Distribución d'o tigre. Narancha = En l'anyo 1900. Royo = En 1990. |

Video d'un tigre.
O **tigre** (d'o latín <*tigris*, nombre cientifico Panthera tigris, L. 1758)) ye un mamifero carnivoro d'a familia Felidae, sufamilia Pantherinae y chenero *Panthera*. En chunto con o suyo parient amanau o lión (*Panthera leo*), que adube midas semellants, ye una d'as dos especies de felidos mas grans.

Como as atras especies de panterins, ye un animal carnivoro y depredador. O tigre ye un animal solitario y en esencia forestal, exclusivo d'as selvas d'Asia, en as que chuga o papel de depredador culminal en o ecosistema. En tot l'aria de distribución d'a especie se contan dica 6 subspecies. Todas as suyas poblacions son en periglo d'extinción.

Fendo diferencia con atros miembros d'o chenero *Panthera*, o tigre tiene as tacas atavicas, que toz os felidos lievan en os chens, fusionadas tot fendo rayas verticals, en o que ye un d'os debuixos mas caracteristicos y reconoixibles d'a Naturaleza.

## Zoonimia

O zoonimo *tigre* ye documentau en as traduccions medievals a l'aragonés. En o "*Libro d'el Trasoro*" parlan d'os tigres con epigrafe propio:

**Tigre** es vna bestia que mas naxe enla partida de yritanya.
e sabet que leones jazen el masclo conla fenbra asi como lobo cerual o camellos e elefantes e vnjcornjs e **tigres** e engendran cinco fillos a la primera partura...
En a versión aragonesa de "*Breviarium ab Urbe condita*" se comenta l'abundancia de tigres en l'antiga Hircania:

et a enues orient el mont caspio dela part de mediodia armenia de trasmontana albania de occident armenia et en aq<ue>sta **silua hircania** abitan muchos **tigres**....
O zoonimo *tigre* ye un persismo que ha plegau a l'aragonés a traviés d'o griego y o latín. En persa antigo a parola *tigra* significaba "esmolau" y "agudo"; s'interpreta que deriva d'a radiz indoeuropea \**steig-*, con pareixiu significau.

## Descripción

A mida d'os tigres y belatras caracteristicas cambean d'una subspecie a una atra. En estau salvache, os tigres masclos tienen un peso que va dende 90 dica 306 Kg y una lonchitut d'entre 190 y 330 cm, en a cual s'incluye a coda que fa entre 60 y 110 cm. L'altaria en a cruz d'o lomo ye d'entre 61 y 122 cm. De medias, as fembras (as cuals tienen una mida prou mas menuda) fan entre 65 y 167 Kg y mesuran entre 177 y 225 cm de lonchitut total. Actualment a subspecie mas chica ye o tigre de Malaisia y a mas graniza o tigre de Bengala.

A mayoría de tigres tienen una coloración marrón-royisca u pardo-amarellisca, con a zona mas ventral (a tripa, as barbas y gorga, o papo y as tarrias) blancas u blanquinyosas. As rayas varían de color, dende marrón dica negra.

O numero y patrón d'as rayas ye una caracteristica exclusiva de cada individo, y no n'i hai dos iguals, por o que puede emplegar-se pa identificar-los. A densidat y l'amplura d'istas rayas sí que tiende a estar propia d'a subspecie y población: por eixemplo, as poblacions mas meridionals (Malaisia, Indonesia) tienden a tener mas rayas y mas finetas, mientres que o tigre de Siberia as tiene menos numerosas pero mas amplas.

## Subspecies

* Panthera tigris y as suyas diferents subspecies:
	+ Panthera tigris altaica, tigre siberiano.
	+ Panthera tigris balica †, tigre de Bali, extinto dende 1937.
	+ Panthera tigris amoyensis, tigre d'o sud d'a China.
	+ Panthera tigris corbetti, tigre d'Indochina.
	+ Panthera tigris jacksoni, tigre malayo.
	+ Panthera tigris sondaica, tigre de Chava †, extinto dende 1979.
	+ Panthera tigris sumatrae, tigre de Sumatra.
* Panthera tigris trinilensis, tigre de Trinil, especie fósil d'arredol d'1,2 millons d'anyos que se piensa que ye l'antipasau de todas as subspecies de *P. tigris* actuals.

## Referencias

## Se veiga tamién

* *Panthera*.
* Pantherinae.
* *Panthera onca*.
* Tigre (desambigación).

## Vinclos externos

* Se veigan as imáchens de Commons sobre **Panthera tigris**.
* Wikispecies tiene un articlo sobre Panthera tigris.

| **Especies d'o chenero *Panthera |
| --- |
| *P.blytheae*(†) | *P.crassidens*(†) | *P.gombaszoegensis*(†) | *P.leo* | *P.onca* | *P.paleosinensis*(†) | *P.pardoides*(†) | *P.pardus* | *P.tigris* | *P.toscana*(†) | *P.uncia* | *P.youngi* |